Diari Oficial de la Generalitat Valenciana


Sumari del DOGV 3156, del 07-01-1998 (1997/12994)

RESOLUCIÓ d'11 de novembre de 1997, del conseller d'Obres Públiques, Urbanisme i Transports, per la qual s'aproven definitivament els punts 1.J i 1.L, de la modificació de 56 punts del Pla General de Manises.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3156

Data del DOGV
:   07-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1997/12931


Data del document
:   11-11-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'11 de novembre de 1997, del conseller d'Obres Públiques, Urbanisme i Transports, per la qual s'aproven definitivament els punts 1.J i 1.L, de la modificació de 56 punts del Pla General de Manises. [97/12647]
  
Vist l'expedient relatiu als punts 1.J i 1.L del projecte de modificació de 56 punts del Pla General d'Ordenació Urbana de Manises, del qual resulten els següents,
  
Antecedents de fet
  
Primer
  
El projecte es va aprovar inicialment pel ple de l'Ajuntament de Manises, en sessió de 4 de març de 1993 i, després del pertinent període d'exposició pública, es va aprovar provisionalment en sessions d'1 i 27 de juliol de 1993.
  
Segon
  
Les modificacions puntuals 1.J i 1.L estaven integrades en un expedient de modificació del Pla General de Manises que contenia 56 punts, considerat en diverses sessions de la Comissió Territorial d'Urbanisme de València de 22 de desembre de 1993, de 10 de maig de 1994 i de 6 de març de 1996.
  
Tercer
  
La Comissió Territorial d'Urbanisme de València, reunida en sessió de 30 d'octubre de 1997, va informar favorablement l'aprovació definitiva de l'expedient.
  
Fonaments de dret
  
Primer
  
Respecte al procediment, en aquest cas, s'han observat les prescripcions legalment establides per a les modificacions de Pla General d'aquesta índole, que estan constituïdes pels articles 38 i concordants, per remissió de l'article 55, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han demanat els diferents informes preceptius.
  
Segon
  
Quant al fons de l'assumpte, la modificació plantejada té per objecte dues alteracions puntuals del PGOU de Manises. Concretament, les següents:
  
- La modificació 1.J consisteix en la redelimitació de la UE-1 definida en el citat Pla General, i 'samplia la seua superfície sobre terrenys sense edificar i s'elimina l'ús de la gasolinera previst. Es modifica, a més, l'ordenació de la unitat d'execució que afecta les zones verdes previstes, amb un xicotet increment d'aquestes.
  
- La modificació 1.L afecta la UE-2 definida en el pla, i el seu objecte és el canvi d'ubicació d'una guarderia, redefinició de la geometria dels blocs previstos en l'ordenació i la implantació d'un equipament esportiu, es modifica l'ordenació i afecta les zones verdes definides, si bé es manté la superfície d'aquestes previstes pel pla.
  
Les dues modificacions, que afecten l'ordenació detallada del Pla General de Manises, es consideren correctes des del punt de vista de les exigències de la política urbanística de la Generalitat, tal i com recull l'article 40 de la LRAU, i es tenen per objecte aquestes una millora en l'ordenació dels àmbits afectats, que deriva d'aquesta finalitat una diferent zonificació d'aquestes zones verdes, per això requereixen informe previ del Consell Superior d'Urbanisme -substituït per informe del conseller d'Obres, Públiques, Urbanisme i Transports, informe previ de la Comissió Territorial d'Urbanisme, en aplicació de la disposició transitòria novena de la LRAU-, de conformitat amb l'article 55.4 de la LRAU. Sense que siga preceptiu el dictamen del Consell Jurídic Consultiu de la Comunitat Valenciana, com ha posat de manifest el mencionat òrgan consultiu en reiterats dictàmens.
  
Tercer
  
El conseller d'Obres Públiques, Urbanisme i Transports és competent per a l'adopció de la presente resolució, d'acord amb la Llei 6/1994, Reguladora de l'Activitat Urbanística, en relació amb el Decret 77/1996, de 16 d'abril del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i els altres de concordant aplicació, d'acord amb l'informe de la Comissió Territorial d'Urbanisme de València, resolc informar favorablement i, en conseqüència, aprovar definitivament els punts 1.J i 1.L de la modificació de 56 punts del Pla General de Manises.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant de la Sala Contenciós del Tribunal Superior de Justícia de la Comunitat Valenciana, en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs, de conformitat amb els articles 57.2.f) i 58 de la Llei Reguladora de la Jurisdicció Contenciosa Administrativa i amb l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga exercitar qualsevol altre recurs que s'estime oportú.
  
València, 11 de novembre de 1997.- El conseller d'Obres Públiques, Urbanisme i Transports: Luis Fernando Cartagena Travesedo.